Белем бәйрәме.

(1нче сыйныфлар өчен әзерләнгән бәйрәм сценарие).

**1нче алып баручы:** Исәнмесез хөрмәтле укытучылар , укучылар , әти-әниләр!

**2 нче алып баручы:** Хәерле көн!

**1 нче алып баручы:**

Нинди ямьле безнең көн
Йөгереп урамга чыгам.
Күңелле уйлар белән
Мәктәбемә ашыгам.

**2 нче алып баручы**

Кояш нуры иркәли
Шат йөзле һәркем , кара
Кайсы эшкә , хезмәткә
Кайсы укырга бара.

**“Татар халык биюе”.Бии 2нче г сыйныфы укучысы Чулакова Вероника.**

**1 нче алып баручы:**

 Малайлар һәм кызлар
Тотынышып кулларга,
Белем иленә килдегез
Зур җиңүләр яуларга.

**2нче г сыйныфы укучысы Сычёва София җырлый.”Бәйрәм бүген”.**

**2 нче алып баручы:**

Белмибез ару-талуны
Без өлгер һәм алдынгы,
Һәммәбезне алга өнди
Көмеш кыңгырау чыңы...

**Фортепьянода**  **2нче в сыйныфы укучысы Тарышкина Ксения уйный.**

**1 нче алып баручы:**

-Яна уку елы һәркемгә шатлыклар –сөенечләр,
-«4»леләр, «5»леләр ,зур уңышлар гына алып килсен!

**2нче а сыйныфы укучысы Ковалёва Алиса җырлый.**

 **”Мин үсәм,үсәм,үсәм”.**

**2 нче алып баручы:**

Әлифбаны язган галимнәр бар,
Дәреслекләр туган телемдә!
Туган телдә булган һәр яңа бит
Илтте мине яңа белемгә.

**“Заманча бию”.Бииләр :Сычёва София,Сычёва Даша,Петрова Катя,Кольцова Полина.**

**1нче алып баручы:**Горурланыр әти-әнием бар
Туган телен миңа өйрәткән.
Укытучым бар шигырьләрне яттан
Туган телдә миннән сөйләткән.

**Шигырь ”Яхшы бел”.Укый 2а сыйныфы укучысы Дериглазов Тимур.**

**2 нче алып баручы:**Дөнья булгач жиңел генә булмас,
Авырлыклар очрар , киртәләр,
Сез аларның барын җиңә алырсыз,
Тыныч кына тусын иртәләр.

 **2нче г сыйныфы укучысы Платонова Даша бии.**

**1 нче алып баручы:**Белем булса барын эшләп була
Һәр укучы моны дөресләр.
Котлы булсын Яңа уку елы,
Котлы булсын тәүге дәресләр!

**2нче а сыйныфы укучысы Ишмөхәмәтова Азалия җырлый.**

**”Кәрия-Зәкәрия”**

**1нче укучы:**Исәнмесез минем якын дуслар,
Хуш килдегез ,рәхим итегез:
Кулга тотып белем ачкычларын
Я әйдәгез түрдән үтегез!

**2 нче укучы:**

Чәчәк тотып кулларга
Сез чыктыгыз олы юлларга.
Һәркем белә әлбәттә
Сез барасыз мәктәпкә.

**3 нче укучы:.**Бүген йөзләр көләч сезнең,
Күңел сөенә.
Атлыйсыз тәүге адымнар
Белем иленә.

**4 нче укучы:**Туган телнең моңын , бар тылсымын,
Җир йөзендә ниләр барлыгын,
Ни өчен кояш батуын,
Якты йолдызларның балкуын,

**5 нче укучы:**

 Диңгез-океаннарны, күлләрне,
Иксез-чиксез галәм серләрен,
Агач, үсемлекләр, гөлләрне,
Африканың кайнар чүлләрен

**6 нчы укучы:**Җырчы чишмәләрне,җилләрне,
Сандугачлы җылы җәйләрне,
Тагын бик күп әллә ниләрне,
Сезнең беләсегез бар әле.

**Җыр .,,Өйрәтәләр мәктәпләрдә”**

**7 нче укучы:**

Әти- әниләргә сүз бирегез,

Һәрчак ярдәм итәргә.
Хәрефләрне өйрәнергә,
Мисалларны чишәргә

**8нче укучы:**

Шулай булгач, сезгә кирәк
Бик тырышып укырга.
Артык шаярмыйча, дуслар,
Зирәк, тапкыр булырга.

 **2 нче алып баручы:**Тырышып укырга чакырып,
Звонок яңгырасын.
Нәни дуслар өчен хәзер
Дәрес башлансын.

**1 нче алып баручы:**Шушының белән безнең “Белем бәйрәм”ебез тәмам. Игътибарыбыз өчен зур рәхмәт!